Diari Oficial de la Generalitat Valenciana


Sumari del DOGV 3859, del 18-10-2000 (2000/7894)

ORDRE de 4 de setembre de 2000, de la Conselleria de Cultura i Educació, per la qual es revoca l'autorització del centre docent holandès anomenat Costa Blanca International School, a Llíber (Alacant).
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3859

Data del DOGV
:   18-10-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/7894


Data del document
:   04-09-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Llíber
    * ensenyament privat

ORDRE de 4 de setembre de 2000, de la Conselleria de Cultura i Educació, per la qual es revoca l'autorització del centre docent holandès anomenat Costa Blanca International School, a Llíber (Alacant). [2000/X7894]
  
L'expedient ha sigut iniciat d'ofici per la Direcció General de Centres Docents a la vista de la carta de 15 de juny de 2000 de la inspecció holandesa, comunicada per la Reial Ambaixada dels Països Baixos a Madrid, on s'informa que el centre Costa Blanca International School de Llíber ha vist revocada la seua autorització per la administració educativa holandesa.
  
Vist que l'Ambaixada Reial dels Països Baixos a Madrid ha certificat que l'esmentat centre ha estat autoritzat, per la inspecció holandesa, per a impartir els ensenyaments corresponents a Educació Bàsica i que eixa autorització es revocà per l'administració competent a partir de l'1 d'agost de 1999.
  
Vist que l'apartat primer de l'Ordre de 17 de desembre de 1998, de la Conselleria de Cultura, Educació i Ciència (DOGV de 28.01.1999), condicionà l'autorització espanyola del centre ?en tot cas, a la vigència de l'autorització de l'administració educativa holandesa?.
  
Vist l'article 17 del Reial Decret 806/1993, de 28 de maig (BOE de 23.06.1993), sobre règim de centres estrangers a Espanya.
  
Atés que de la documentació obrant en l'expedient es constata que han sigut alterades les condicions essencials que varen servir de base a l'autorització del centre.
  
Atés que s'ha complit el tràmit d'audiència a l'interessat sense que aquell haja presentat cap al·legació, documentació o justificació a l'expedient.
  
Vists la Llei Orgànica 8/1985, de 3 de juliol, (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 806/1993, de 28 de maig (BOE de 23.06.1993), sobre règim de centres estrangers a Espanya i la resta de la legislació general que resulte aplicable.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Únic
  
Revocar l'autorització del centre docent holandés a Espanya que més avall s'indica amb efectes des de la finalització del curs 1999/2000.
  
Centre: Costa Blanca International School
  
Codi: 85244177
  
Adreça: Crta. Benissa-Xaló, km. 8. Urbanització Lliberland
  
Localitat: Llíber
  
Província: Alacant
  
Titular: Colegio Internacional Costa Blanca, SL.
  
La present revocació donarà lloc a la corresponent inscripció de baixa en el Registre de Centres Docents de la Comunitat Valenciana.
  
Conformement amb allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició, o bé plantejar un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 4 de setembre de 2000
  
El conseller de Cultura i Educació,
  
MANUEL TARANCÓN FANDOS